Bratskov

Bratskov er en herregård i Brovst, Jammerbugt Kommune (historisk Brovst Sogn, Øster Han Herred, Hjørring Amt). Bygningen indeholder i dag et historisk museum med bl.a. en stor samling af stenredskaber fra stenalderen fra fundsted i Brovst. Der er desuden kulturhus i hovedbygningen. Historie Det ældste af det nuværende Bratskov er fra 1550. Der har dog ligget en endnu ældre bygning i området iflg. visse kilder: En Fjerdingsvej fra Bradskov ligger Nørøxe Sø, hvori berettes at have ståået et Slot, "Bratlingsborg" som skal være siunken, hvis Rester af Tag- og MUursten, samt pikkede Broer, skal endnuvære kiendelige , men i Henseende til Navnet, synes det noget fabelagtigt, siden man påå såå mange Steder, angiver det gamle Bratlingsborg at have ligget, som omsiunges i Kæmpeviserne. ...Om denne Sø, Nørøxe Sø, som ikke er meget dyb, men hvori der fiskes Aborrer, Gjedder og Brasen fortælles en Fabel: at der fordum har staaet en Herregaard Bratlensborg, som skal være siunken, og Bratskov i Sten opbygt. Om sagnet er sandt er uvist, men Bratskov kan spores tilbage til 1200-tallet. Det var ejet af flere af de store danske adelsslægter igennem tiden. Den nuværende hovedbygningen er opført ca. 1550 i Rotfeldernes tid. Nordre sidelænge er fra 1700-tallet og søndre sidelænge fra ca. 1820. En voldgrav findes stadig på den østlige, nordlige og vestlige side med en lille bro over på den nordlige. Før var hele Bratskov omgivet af voldgraven. Voldgrave omkring større herregårde og godser ses ofte. De var beskyttelse mod krigeriske bønder. Af naboherregård nævnes Aggersborggaard, Aagaard og Frejstrupgaard; alle blev nedbrændt i 1441 af oprørske bønder. I alt var godset i 1677 på over 700 tønder hartkorn. Hovedegården alene på 96 tønder hartkorn; godsbesidderen ejede seks kirker heriblandt Brovst Kirke Landbruget i midten af 1900 tallet gik dårligt, og Brovst Kommune købte gården ved en auktion d. 21/6 1966 for 635.000 kr. Herregårdens mangeårige epoke var hermed forbi. Ejere Først i 1200-tallet Brod Ingesen Torsten Vilde (søn af Brod Ingesen) Før 1373 Ridder Ugod Torstensen (søn af Torsten Vilde) 1373 Niels Ingvorsen (Rotfeld) 1391 Margrethe Henriksdatter af Rydhave Niels Kalv (Rotfeld) og Erik Nielsen (Rotfeld) 1452 Niels Eriksen (Rotfeld) Morten Nielsen til Ellinggaard Niels Mortensen og Johan Mortensen 1471 Niels Eriksen 1481 Jens Nielsen (Rotfeld) 1504 Birgitte Andersdatter Bing Niels Jensen (Rotfeld) Jens Nielsen Rotfeld 1568 Kirsten og Margrethe Jensdatter Rotfeld mange forskellige ejere – bl.a. rigsråd Bjørn Kaas 1620 Sten Brahe Falk Falksen Gøye og Helvig Brahe 1643 Helvig Brahe 1655 Frantz Rantzau 1677 Palle Rantzau 1691 Frantz Rantzau 1739 Hans Rudolf v. Grabow til Urup 1765 Margrethe Øllegaard Rantzau 1772 Sophie Hedevig v. Grabow 1784 Ole Tønder Lange 1801 Klaus Børnsen og Peter Ditlefsen 1802 Ole Tønder Lange 1809 Arent Hassel Rasmussen 1811 Asmus Mau og Laurits Høyer 1815 Asmus Mau 1823 Hans Wilsbech 1826 Christen Skibsted 1865 Jens Skibsted 1885 M. V. Sass 1893 Vilhelm Hahne-Schmidt 1921 Hedeselskabet 1943 Chr. Rendbeck og N.Christoffersen 1943 H. Rasmussen 1954 Erik Brüel 1964 Karen-Margrethe Brüel f. Kieldsen 1966 Brovst Kommune 2007 Jammerbugt Kommune Referencer Eksterne henvisninger Dansk Center for Herregårdsforskning: Bratskov Arkiveret 5. juli 2018 hos Wayback Machine, hentet 4. juli 2018